# Lavarou koz a Vreiz-Izel/PEMPVED STROLLAD

| ◄ PEVARDED STROLLAD | PEMPVED STROLLAD | C’HOUEAC’HVED STROLLAD ► |
* 359
* Gwell eo karante e-tre daou ’Vit na eo madou leiz ar c’hraou.
* 360
* Gwell eo karante leiz ann dorn ’Vit na eo madou leiz eur forn.
* 361
* Ann aour melen a vez lodet Hag ar garante na vez ket.
* 362
* Madou a zeu, madou a ia, Karante morse na guita.
* 363
* Madou a ia war bouez ar ster, Hag ar garante chomm er ger.
* 364
* Gant karante ’zo plijadur Ha gant madou tamaladur.
* 365
* Ann delien ’gouez war ann douar, Ar c’hened ive a ziskar.
* 366
* Pa vec’h ken du hag ar mouar, Gwenn-kan oc’h d’ann hini ho kar.
* 367
* Red e anavezout Araok karout.
* 368
* Karout hep beza karet A zo poanius ha kalet.
* 369
* Karantez pell, Karantez gwell ; Karantez tost, Karantez losk.
* 370
* Gwell eo ’n em garout nebeutoc’h Evit ma pado pelloc’h.
* 371
* Dousou e peb leac’h Karantez e neb leac’h.
* 372
* Kemeret hep reï A laka karantez da dreï ; Reï hep kemeret laka karantez d’ar red.
* 373
* ’Nn hini ’vez e gras ar merc’hed N’hen euz na naoun na zec’hed.
* 374
* Biskoaz n’euz bet chanz-vad o karet ar merc’hed.
* 375
* Evid ar mor bout traïtour, traïtouroc’h ar merc’hed.
* 376
* Great he voutou Araok he lerou.
* 377
* Ar bleunig a dro ’wechigo, Karantez ar plac’h ’dro ato.
* 378
* Karantez ar merc’hed a zo e-giz ar pell, Pa sonjer nebeuta ez a gand ann avel.
* 379
* Biskoaz plac’h fur, fur na ve pell O henti goaz, na na ve well.
* 380
* Gand ar c’hoant pignat re huel Ar plac’hik a ziskenn izel.
* 381
* Betek ken n’ema ket ar mod Ez ia plac’h da glask ar pot.
* 382
* Ma Zalver ar bed, Nag a blac’h koant’ zo eat da c’hrek ! Ma-z-afe kemend ho deuz c’hoant, Ez afent holl kant ha kant.
* 383
* Ar big a grog en he skouarn.
* 384
* Abarz e vezo fin ar bed Ar falla douar gwella ed, Ar falla merc’h gwella dimeet,
* 385
* Easoc’h dimezi Evit sevel ti.
* 386
* Aliesoc’h den dimezet Evit den plaset ezet.
* 387
* Ne-z-euz ket a koz votez Na gav he farez, ’Met devez e vez.
* 388
* Ann truillo, Ar merc’het brao, A gav fred ato.
* 389
* Ann dud iaouank a gav gat-he A gouez ann aour deuz beg ar gwe, Ha padal ann deliou a gouez Da ober plaz d’ar re-nevez.
* 390
* Eur vodenn skao Pa vez gwisket e vez brao.
* 391
* Ann dimeziou great a-bell Na int nemet touriou ha kestel.
* 392
* Ann dimeziou a ziabell A c’halv eun tiik eur c’hastel.
* 393
* Dimezet eo Iann Billenn Da Ianned Truillenn.
* 394
* E Breiz ann naoun gand ar zec’het A vo c’hoaz aliez dimezet.
* 395
* Et int da frita museged gand paourentez.
* 396
* Frita laouen ar baourentez War ar bilig ar garantez.
* 397
* Evid eur boanigen Kant madigen.
* 398
* N’e ket ar viloni A laka ann druzoni.
* 399
* N’e ket bleo melen ha koanteri Eo a laka ar pod da virvi.
* 400
* Karout gened na bad ket pell ; Karout honestis a zo well.
* 401
* Bleo gwenn ha lunedo Na blijont ket d’ar merc’hejo.
* 402
* Divalo daou den a kafet Eo potr hep barv ha plac’h barvek.
* 403
* Araok sonj da zimezi, Red eo d’id kaout eun ti Ha douar diout-hi.
* 404
* Pep ki A zo hardiz en he di.
* 405
* Dimez da vab pa giri Ha da verc’h pa c’helli ; Gwelloc’h eo dimezi merc’h Eget kaout anken warlec’h.
* 406
* Evid reiza ar bleizi Ez eo red ho dimezi.
* 407
* A ziwar moueng ar gazeg a ve paked ann eubeulez.
* 408
* ’Vit ma krizet eun aval mad Na eo ket kollet he c’houez vad.
* 409
* Ar bank en tan na laker ket Dre ma ve ann alc’houe kollet.
* 410
* Fall eo ar iar ma na eo evid ar c’hillok.
* 411
* Eur c’hillok, kement ha va dorn, ’Zo treac’h d’eur iar kement hag eun ti-forn.
* 412
* Lamfet ket ’r c’hok digant ar iar, Na Iann ar boc’hick digant par.
* 413
* Ann durzunel a ra truez Pa he deuz kolled he farez.
* 414
* Na euz dimi nemet unan. — ’Nn hini zime da daou, da dri, Ez ia d’ann ifern da leski ; ’Nn hini zime da dri, da bevar, Ez ia ’vit biken gand ar gounnar.
* 415
* Eur benn-herez, pa ve fall, A dalv kant skoet war eun all.
* 416
* Eur penn-her hag eur benn-herez A ra aliez gwall diegez.
* 417
* E-tre ann dimi hag ar c’heuz N’euz nemet treuz ar c’hleuz, Ha pa vo zellet mad N’euz nemet treuz eur votez-koat.
* 418
* Ar re a zo dizher Ho deuz poan ha mizer.
* 419
* Ar re ho deveuz bugale Ho deveuz poan hep dale.
* 420
* Bugale vihan, — poan vihan ; Bugale vras, — poan vras.
* 421
* Nep hen euz greg ha bugale A dle ive turlutud d’he.
* 422
* E-touez ann truillou hag ar pillou E saver ar vulgaligou.
* 423
* Dibaot lez-vamm a gar ive Bugale all keit hag he-re.
* 424
* Endann tri de a skuiz peb den Gant glao, gant greg ha gant estren.
* 425
* Iena daou dra’ zo en ti, Daoulin ann ozac’h ha fri ar c’hi.
* 426
* C’houez ann tin hag al lavand A zo gant ar merc’het iaouank ; C’houez ar banal mogedet A zo gant merc’het dimezet.
* 427
* C’hoant dimezi ha beva pell Hen euz peb Iann ha peb Katell ; Dimezet int, pell e vevont, Holl war ho giz e karfent dont.
* 428
* Ar c’hreg a zo berr a lostenn .
* 429
* Kaout boutou berr.
* 430
* Kaout marc’h rouz.
* 431
* Kaout marc’h Hamon.
* 432
* Marc’h Hamon ’zo eat da Vrest Dishual ha digabestr, War ar vein, war ann drein, Hag ann hini goz war he gein.
* 433
* Kuzul greg hag heol abred Gwez a vent mad, gwez na vent ket.
* 434
* Daonet a vo ma c’hiez… Lavaret n’e ket diez.
* 435
* Da c’hrek vad gwella gwisiegez Eo gouarn mad he ziegez.
* 436
* Da vont da zougen ar Werc’hez E ranker prena dantelez.
* 437
* Bez fur, pa n’oud koant, Diskouez ez peuz skiant.
* 438
* Greg a labour en he zi Ne vez kals hano anezhi.
* 439
* Gwell eo eun dorz-vara war ann daol evit eur mezelour war ar prenestr.
* 440
* Gwelloc’h pensell evit toull.
* 441
* Gwell eo eur guden mad-nezet Evit na eo eun ti skubet.
* 442
* N’euz tiegez Hep buanegez.
* 443
* Pa vez kouez, dorniat, arat, Ema ar vreg en hi loariat ; Pa vez forniat, iod ha krampoez, Penn ar vreg triflet a vez.
* 444
* Eur c’hoari gaer e vez e ti Mar euz kigel o komandi.
* 445
* Elec’h ma vez eur c’hillok ne gan ket ar iar.
* 446
* Pa vez brasa ar brezel e vez tosta d’ar peoc’h.
* 447
* N’euz baz spern na baz lann Evit harpa oc’h baz Iann.
* 448
* Pa ez pezo tanveet ar zouben, te he c’havo mad.
* 449
* Dalc’h-mad, Iann ! Te vo duk e Breiz.
* 450
* Tog pe boned ’zo gan-e-hoc’h, Tres eun dogan ’zo war-n-hoc’h.
* 451
* Iann-Iann ! Iannik-Iann ! Iann diou-wech Iann !
* 452
* Iann eo, Iann e vo.
* 453
* Ema va lod e peb-hini Kent am bezo bet va-hini.
* 454
* Ema va lod e kant Ken am bezo bet va c’hoant.
* 455
* Na eo ket brao Beza dogan, Pa ve bazado Goude koan.
* 456
* Dogan hag a oar A ia rag enep d’ar c’hloar ; Dogan ha na oar ket N’hen euz baradoz ebet.
* 457
* Ac’hanta, Iann al Leue ! Paket out bet adarre.
* 458
* Pa vez ann avel e gevret, A zav c’hoant c’hoari d’ar merc’het. — Fors d’ann avel beza pe roud, Atao emaint e goud.
* 459
* Ar ralla tra a ia en hent A zo eur pe-moc’h hep roc’hal, Eur c’hi hep trotal, Diou vaouez hep kaozeal.
* 460
* E-leac’h ma-z-euz diou vaouez e vez marc’had, eleac’h ma-z-euz tri e vez foar.
* 461
* Ann taol eo ar pounera, Penn maouez ar c’haleta.
* 462
* Er fourniou-red, er milinou, E vez klevet ar c’heloiou ; Er poullou hag er sanaillou E vez klevet ar marvaillou.
* 463
* Ann hini avantur he vreg, E leac’h unan hen euz deg.
* 464
* Grac’h klemmuz, Grac’h paduz.
* 465
* Ann hini goz a lamm en dour Hag a bed Doue d’he zikour.
* 466
* Ar vreg, ann arc’hant hag ar gwin, Ho deuz ho mad hag ho binim.
* 467
* Karout ar merc’hed hag ar gwinn, A denn, peurvuia, da wal finn.
* 468
* Ar gragez, siouaz ! hag ar gwinn ’Lak’ ann tiegez war ann tu gin.
* 469
* Greg a zo kustum da eva A bep hent holl ne dalv netra ; Ouc’h peb honestis e serr dor, Hag ouc’h peb pec’hed e tigor.
* 470
* Eur goaz dre ’n em vezvi Hag eur c’hreg dre c’hoari A skarz buhan madou ann ti.
* 471
* Greg a ev gwin, Merc’h a goms latin, Heol a sav re vintin, A oar Doue pe gwall fin.